ഞാന് ഹിന്ദുവാണ് മതംമാറിയില്ലെന്ന് തെളിയിക്കാന് കല്നടയായി കിലോമീറ്ററുകള് താണ്ടി യുവാവ് സുപ്രിംകോടതിയിലേക്ക് ദില്ലി: മതം മാറിയില്ലെന്നും ഇപ്പോഴും ഹിന്ദുമത വിശ്വാസിയാണെന്നും തെളിയിക്കാന് കാല്നടയായി സുപ്രീംകോടതിയിലേക്ക് തിരിച്ച് യുവാവ്. യുപിയിലെ സഹന്പൂരില് നിന്ന് പ്രവീണ് കുമാര് എന്ന യുവാവാണ് യാത്ര ആരംഭിച്ചിരിക്കുന്നത്. സാധാരണമായിരുന്നു പ്രവീണിന്റെ ജീവിതം, ഭീകര വിരുദ്ധ സ്ക്വാഡ് എടിഎസ് ചോദ്യം ചെയ്യുന്ന സമയം വരെ. പിന്നീട് എല്ലാം തകിടം മറിഞ്ഞു. എടിഎഎസ് ചോദ്യം ചെയ്യല് പൂര്ത്തിയാക്കി മതപരിവര്ത്തന റാക്കറ്റുമായി ബന്ധമില്ലെന്ന് വ്യക്തമാക്കി ക്ലീന് ചിറ്റ് നല്കി. പക്ഷെ കാര്യങ്ങള് അവിടെ അവസാനിച്ചില്ല. കടുത്ത മോദി, യോഗി ആരാധകനായിരുന്ന, ഹിന്ദു മത വിശ്വാസിയായിരുന്ന പ്രവീണ് പിന്നീട് നാട്ടുകാരില് നിന്ന് നേരിടേണ്ടി വന്നത് കടുത്ത പ്രതിഷേധമാണ്. തന്റെ ഗ്രാമമായ ഷിതല ഖേധയിലെത്തിയപ്പോള്, അവര് തീവ്രവാദി എന്ന് വിളിച്ചു. ഒറ്റുകാരനാക്കി. പ്രധാനമന്ത്രി നരേന്ദ്ര മോദിയേയും യോഗി ആദിത്യനാഥിനെയും കുറിച്ച് പുസ്തകമെഴുതിയ പിഎച്ച്ഡിക്കാരനായ തനിക്ക് എന്താണ് സംഭവിക്കുന്നതെന്ന് രാജ്യം അറിയണമെന്നാണ് പ്രവീണ് ടൈംസ് ഓഫ് ഇന്ത്യയോട് പറഞ്ഞത്. തിരികെ ഗ്രാമത്തിലെത്തിയതു മുതല് ഭീഷണിയും ഊരുവിലക്കും നേരിടുകയാണ്. കഴിഞ്ഞ ബുധനാഴ്ച ഉറക്കമുണര്ന്ന് വീടിന്റെ വാതില് തുറന്നപ്പോള്, തീവ്രവാദി എന്ന് എഴുതിവച്ചിരിക്കുന്നു. ഒപ്പം പാക്കിസ്ഥാനിലേക്ക് പോകു എന്ന മുന്നറിയിപ്പും. ജൂണ് 23ന് തേടിയെത്തിയ കത്തില് മതം മാറിയവരുടെ പട്ടികയും, അതില് പേരുള്ള പ്രവീണിന് ചിത്രം പതിച്ചുള്ള സര്ട്ടിഫിക്കറ്റുമായിരുന്നു. എന്നാല് ഇത് പ്രവീണ് കാര്യമാക്കിയിരുന്നില്ല. ഇന്ന് ഞാന് ഹിന്ദുവായി തന്നെ ജീവിക്കുകയാണെന്ന് രാജ്യത്തെ ബോധ്യപ്പെടുത്തണം. ഈ യാത്ര ഫലം കാണുമെന്നാണ് കരുതുന്നത് യാത്രക്കിടെ പ്രവീണ് പറയുന്നു. ഇസ്ലാമിക് ദുആ സെന്റര് ഐഡിസി ചെയര്മാനായ മുഫ്തി ഖാസി ജഹാംഗിര് ഖാസ്മി, മുഹമ്മദ് ഉമര് ഗൌതം എന്നിവര്ക്കെതിരെയുള്ള കേസാണ് പ്രവീണിലെത്തിയത്. ഗാസിയാാദിലെ ദസ്ന ദേവ ക്ഷേത്ര പുരോഹിതനായ യതി നരസിംഹാനന്ദ് സരസ്വതിക്കെതിരായ കൊലപാതക ഗൂഢാലോചന കേസില് പ്രതികളായവരെ ചോദ്യം ചെയ്യപ്പോഴായിരുന്നു ഐഡിസിക്കെതിരെ മൊഴി ലഭിച്ചത്. തുടര്ന്ന് നടത്തിയ അന്വേഷണത്തില് മതപരിവര്ത്തനം ചെയ്തെന്ന് രേഖപ്പെടുത്തിയ ആയിരത്തോളം പേരുകളുടെ പട്ടിക പുറത്തുവരികയായിരുന്നു. ഇതില് ഒരു പേരുകാരനായിരുന്നു പ്രവീണ്. 11 ദിവസം കൊണ്ട് ദില്ലിയിലേക്കുള്ള യാത്ര ലക്ഷ്യം കാണാനാകുമെന്നാണ് പ്രവീണ് കരുതുന്നത്. ഈ യാത്രയോടെ തനിക്ക്, സ്വന്തം ഗ്രാമത്തില് സമാധാനമായി ജീവിക്കാന് കഴിയുമെന്നും. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Aug 2, 2021, 7:26 PM IST 200 Km Hindu Man Marching To Prove not Converted To Islam കാല്നട മതം മാറി യുപി യുവാവ്. സഹന്പൂര് സുപ്രിം കോടതി ഹിന്ദുമത വിശ്വാസി പ്രവീണ് കുമാര് praveen kumar